સતત ત્રણ દિવસ સુધી આ અભણ મહિલાઓને અનીતાબહેન સ્માર્ટફોન અને ઈન્ટરનેટનો ઉપયોગ કરતાં શીખવાડે છે અને પછી એ જ સ્માર્ટફોનમાં ઈન્સ્ટોલ કરેલી એક એપથી તમામ મહિલાઓની ઓનલાઈન પરીક્ષા લે છે. ત્રણ સ્ટેપમાં આ પરીક્ષા લઈને જે તે મહિલા સ્માર્ટફોન અને ઈન્ટરનેટ ઓપરેટ કરતાં શીખી કે નહીં તેની ચકાસણી થાય છે અને જો શંકા હોય તો તેમને ફરીથી એ જ વસ્તુ શિખવાડાય છે. આ દૃશ્ય છે ગુજરાતના ગીર-સોમનાથ જિલ્લાના દરિયાકાંઠાના છેલ્લા ગામ પણાંદરાનું અને અનીતાબહેન બારડને તેમનામાં રહેલી સ્ત્રીશક્તિને ઉજાગર કરવાનું આ સ્વરૃપ મળ્યું છે ગૂગલ ઈન્ડિયા અને ટાટા ટ્રસ્ટના મહત્ત્વાકાંક્ષી પ્રોજેક્ટ ‘ઈન્ટરનેટ સાથી’ દ્વારા.